# 3. előadás

14:21-kor kezdtünk.

## Technika filozófia

"Minden technika értéksemleges. Az ember arra használja, amire akarja."

Egyesek ezt a filozófiát követik, de akkor be is csukhatnánk e könyvet, nem lenne miről beszélnünk.

## Az internet virtuális szféra

Két dolog szükséges ehhez:

* Hálózatba kapcsolt számítógépek
* Különféle jeleket individuálisan értelmező ember

## Az internetet kommunikációs célponttal használjuk

### Mi az a kommunikáció?

Most technikaként fogjuk fel. Segítségével közösségeket alakítunk ki. Az egyes individuumok között kialakul valami közösség; véleményeknek, álláspontoknak, érzelmeknek, tudásnak a közössége. Az elme tartalmait harmonizálják.

Mesterségesen kialakított közösség: Azzal kommunikálok, akivel akarok és tudok.

A tanítás is egyfajta kommunikáció. A tömegkommunikáció úgyszintén.

Mindig egy álláspont harmonizálódik valahogyan, a kommunikáló felek között. Az írás és az olvasás kommunikációs technikák.

Kommunikáló felek / ágensek megosztottak. Közösséget akarunk létrehozni közöttük.

A kommunikációnak van célja, pl. a közösségkialakítás.

Személyes kommunikáció során egyenlőség alakulhat ki.

Az internet a kommunikáció mindegyik változatát tartalmazza. Úgymond univerzális a kommunikációs szereplő.

Fontos, milyen közösségekben szeretnénk részt venni, milyen közösséget akarunk létrehozni.

Lényege: Kommunikációs szituáció, ágens, cél, eszköz (médium, többes számban média).

### Kommunikációs média

Ide tartozik a nyelv, nyelvhasználat.

Rögzített, egész médiát formáló eszközök: kommunikációs gépek. Legegyszerűbb gép az íróeszköz, szivacs. Segítségével formáljuk és uraljuk az adott jelrendszert.

### Összefoglalva

Kommunikációs szempontból az internet virtuális, online, mesterséges közösségek olyan hálózata, amelynek a létezéséhez igénybe vesszük a mesterségesen kialakított, fenntartott technikai rendszert.

Természetesen az emberi tevékenységeket is beleértjük az internetbe. Az internet egész értelme az, hogy az emberek kommunikáljanak. Részei és alakítói is vagyunk ugyan annak a rendszernek. Az ember saját magának is alakítója.

## Kulturális médiumok

Az emberek nem csak vannak a közösségekben, tevékenykednek is azokban. A közösségeknek van valamilyen értékrendje, preferenciája. Valamilyen kultúrát kultiválunk (támogatunk).

A kommunikációs aktusok révén létrejön egy közösség, ennek a közösségnek mi a tartalma? Az interneten kialakuló közösségek értékrendje más, mint a klasszikus hagyományos kultúra. Másfajta kultúra.

### Kultúra

A kultúra végső soron azt jelenti, hogy az ember nem világtalan. Van világa. Nem világ nélküli. Mit jelent ez:

Heidegger: A mindenlét a világban való lét. Az állatok világ nélküliek. És ez mit jelent:

Az ember nem csak úgy létezik, hanem van róla tudomása is. Tudat. "Ez én vagyok, ez pedig nem én vagyok." "Ez én vagyok, ez meg egy szék. Az meg a napsütés." Megnevezi, és ez által benépesíti a környezetét. Elrendezi környezetét. Mindennek helye van, egy értékrendet érvényesít. Rendezettség alapelveit tartalmazza a kultúra.

A kultúra képviseli ezt a rendezettséget. Mindennek megtaláljuk az értelmét.

A kultúra az, amelyik a természeti viszonyokat társadalmi viszonyokká transzformálja.

### A létezés három formája

Természeti, társadalmi, háló.

### Kiberkultúra (Cyber culture)

Kiber(netika) kifejezésből származik.

Internetkultúra, netkultúra.

### Reflexió

Gondolkodás. A tudat működésmódja. Az ember reflektál. Visszanéz a dolgokra. "Jé, vagyok! Létezem."

A dolgok megkérdőjelezése. Van tudatunk. Saját magunkhoz, a léthez való viszonyunk.

Az állatok is azonosítanak, de nem reflektálnak. Mindenre ösztönösen reagálnak. Csak kezdeti reflexió van bennük, ha van egyáltalán.

### A világ mesterséges univerzum

Azok ott igazából nem csillagok, hanem valami makroszkópikus testek, amelyek más makroszkópikus testekkel reakcióba lépnek. Egy megfelelő nézőpontból. Természetük adta módon.

Az ember nem természetes életformát folytat, hanem társadalmit.

### A társadalom közösségek és kultúráknak együttlétezését jelenti

Analógia: Mint egy számítógép az hardware (vas) és software (amivel életet lehelünk bele) együttléte.

Közösségek (hardware) önmagukban még nem alkotnak társadalmat. De kultúrát (szoftver) befogadhatnak, és akkor kialakulhat társadalmi viszonyrendszer.

Vannak hibás szoftverek, kultúrák.

### Hálólét

Társadalmi viszonyok átértékelése következtében (kiberkulturális tevékenység révén) kialakítunk egy újfajta világot, aminek neve a hálólét.

Ezt a tevékenységet a kultúra szakértői viszik véghez. A nagy sámán, papok, filozófusok, tanítók, írók, költők, művészek, az intelligencia. És az emberek többsége ezt követi.

### A késő modern kor értékválsága

Az internet kialakításának egy nagyon fontos motivációja volt a modern kultúra elvetése és elutasítása. Más kultúrát akart az ember kitalálni. Otthontalanul érzi magát a jelenlegiben. Ez az igény a késő modern kor értékválsága.

De milyen legyen az a másik, új rendszer? Pluralizmus. Kiberkultúrára jellemző. Egy alternatíva elfogadása nem elég.

Társadalmi ideológia berendezkedés: Az adott korban világos és ésszerű. Egységes életpálya. Általánosan elfogadott. (Eddig kell iskolába járni, ennyi idősen már dolgozni kell, ekkor kell meghalni, stb.)

Nem fogadok el magam fölött tekintélyt. Mindenki a saját életét a saját jogán alakíthatja ki és működtetheti. Nem kényszeríthet rám senki egy világnézetet. Meghallgathatom, de majd én döntöm el, követem-e a világnézetét.

A kultúrát előállító és felhasználó emberek között jelentős különbség van. Ez az, ami az internethasználattal megszűnik. Nincs különválasztott szakértő, előállító és felhasználó. Mindenki előállít (elvileg) és fel is használ.

Elvileg. Mert még gyerekcipőben járunk. Még nem fejlődtek ki az individuumok. Még csak most kezd kilépni szabadságuk a ránk kényszerített kultúra alól. Különböző kulturális töredékeket veszünk ki, ebből építjük fel saját értékeinket, honlapunkat. A lehetőségek végtelenek, de nyilván… még az elején vagyunk.

### Mi az az "emberi"?

Az ember nem természeti voltát állítja elő az értékrend kialakítás során. Hanem önmagát.

Az ember saját világban van, van egy saját identitása.

A kultúra az emberi természethez hozzátartozik.

### Új ember. Az emberi természet megváltozása

Hálólét: Nekem ne mondja meg senki, hogy mi az ember. Én tudom. Én fogom megmondani. Az ember definiálása az individuum kezébe kerül. Saját akaratom, elképzeléseim követése révén alakítom ki a képet az emberről.

Az ember saját természetének alkotója.

Nem lett teremtve. Rossz ember nem rossz napon lett megteremtve, nem is jóként lett megteremtve és önhibájából lett rossz.

Az ember teremtette az istent, mégpedig a saját képére.

Az ember természeti és társadalmi lény egyszerre.

### A hálólét (…) végtelenül plurális és végtelenül individuális közeg

Annyira megtetszett a fenti gondolat. – Az ember saját képére teremtette az istent és nem fordítva. – Hogy lemaradtam.

Az emberi lét új dimenziója.

## Konklúzió

Kulturálisan az internet virtuális közegben működő online mesterségesen kialakított közösségek hálózata, amelyiken a kiberkultúra működik, elterjedt.

Az internet önálló léttel rendelkezik. Végső soron ezen az alapon az internet egy organizmus, mesterségesen létrehozott szerveződés, szuperorganizmus. Különböző organizmusok organizmusa. A késő modern ember vágyainak, törekvéseinek a megvalósítása érdekében jött létre. Például ez a tapasztalat, hogy az emberek a XX. században mindent tönkretettek a modernitással. Posztmodern világot kell kiépíteni.

Miből áll: web, közösségek, világok pluralitása.

Az internet ennek az új dolognak, a hálólétnek a hordozó közege, fenntartója.

## Önálló organizmus

Erre nem maradt sok idő. (ld. fent)

## Q&A

Az ész egyes gondolkodásmódok szerint univerzális. A posztmodern pont ezt mondja fel.

Előadás vége.